Borussia-Park

Borussia-Park (sebutan Jerman: [boˈʁʊsi̯aˌpaʁk] ; digayakan sebagai Stadion im BORUSSIA-PARK) merupakan sebuah stadium bola sepak di Mönchengladbach, Rhine Utara-Westphalia, Jerman yang menjadi gelanggang utama kelab Bundesliga, Borussia Mönchengladbach. Stadium ini menggantikan Bökelbergstadion yang lebih kecil, yang tidak lagi memenuhi piawaian keselamatan moden dan keperluan antarabangsa, pada Julai 2004. Borussia-Park mempunyai kapasiti sebanyak 54,057 penonton, di mana 16,145 daripadanya adalah tempat berdiri di kawasan teres hasil permintaan penyokong. Untuk perlawanan antarabangsa, kawasan teres ini ditukarkan kepada tempat duduk sementara, sekali gus mengurangkan kapasiti keseluruhan stadium kepada 46,249. Stadium baharu ini dilengkapi kemudahan seperti ruang VIP, kedai peminat, dan bar sukan, serta menelan kos pembinaan sebanyak 85 juta euro. Walaupun berkapasiti besar dan agak moden, stadium ini tidak terpilih untuk menjadi tuan rumah perlawanan semasa Piala Dunia FIFA 2006 yang dihoskan oleh Jerman. Ia merupakan stadium Bundesliga dengan kapasiti terbesar yang tidak menganjurkan perlawanan Piala Dunia, walaupun ia menjadi tuan rumah perlawanan Piala Dunia Wanita FIFA 2011. Stadium ini sekali lagi tidak dipilih sebagai venue bagi bidaan pertama Jerman sebagai negara bersatu untuk acara utama UEFA Euro 2024. Dengan kadar purata kehadiran penonton sebanyak 95.1%, ia merupakan salah satu stadium bola sepak yang paling kerap dikunjungi di Eropah, menduduki tempat ke-13 pada tahun 2017 (di antara Liverpool dan Hamburger SV), walaupun bandar Mönchengladbach bersaiz relatif kecil. Rujukan Stadion im Borussia-Park di Structurae "Der BORUSSIA-PARK in Zahlen". Borussia VfL 1900 Mönchengladbach GmbH. Diarkibkan daripada yang asal pada 8 September 2018. Dicapai pada 2012-08-20. "BORUSSIA-PARK (Borussia Mönchengladbach)". Stadionwelt. Diarkibkan daripada yang asal pada 28 October 2018. Dicapai pada 2012-08-20. "Borussia Mönchengladbach vs. Borussia Dortmund 2:3". Ansgar Spiertz. Dicapai pada 2012-08-20. "Stadion im Borussia-Park". sitzplan.net. Dicapai pada 2012-08-21. "Neues Stadion für Borussia". PLANUNGSGRUPPE B. 2002-02-27. Dicapai pada 2013-12-30. Acht deutsche Klubs unter Top 25: Die meistbesuchten Stadien Europas: "Acht deutsche Klubs unter Top 25: Die meistbesuchten Stadien Europas". Pautan luar Borussia Mönchengladbach official Web site